उपराष्ट्रपति ने कहा कि वाहनों की बढती संख्या से ट्रैफिक की भीड़भाड़ व प्रदूषण बढ़ता है तथा यात्रा अवधि लम्बी हो जाती है। उन्होंने प्रसिद्ध अमरीकी शहरी वास्तुविद और इतिहासकार लेविस मैमफोर्ट के कथन का उल्लेख किया भीड़भाड़ से बचने के लिए अधिक संख्या में सड़को का निर्माण ठीक वैसा ही है जैसे एक मोटा व्यक्ति अपने मोटापे से बचने के लिए अपना बेल्ट ढीला करता है। उपराष्ट्रपति ने कहा कि भारत ने कई शहरों में सार्वजनिक परिवहन प्रणाली के विकास में बहुत उन्नति की है।